

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.202

 (protokols Nr.5, 44.p.)

**Par Priekuļu novada bāriņtiesu.**

Priekuļu novada dome iepazīstas ar Priekuļu novada Priekuļu bāriņtiesas priekšsēdētājas I. Jansones informāciju par bāriņtiesu darbību Priekuļu novada administratīvajā teritorijā.

Izvērtējot domes rīcībā esošo informāciju, konstatēts, ka Priekuļu novada administratīvajā teritorijā darbojas divas bāriņtiesas – Priekuļu novada Priekuļu bāriņtiesa un Priekuļu novada Liepas bāriņtiesa.

Priekuļu novada Priekuļu bāriņtiesas priekšsēdētājas Initas Jansones, bāriņtiesas priekšsēdētājas Agitas Daļeckas, bāriņtiesas locekļu Initas Andersones, Zigfrīda Bitaiņa un Ineses Iesmiņas ievēlēšanas termiņš izbeidzas 2019.gada 1.augustā.

Priekuļu novada Liepas bāriņtiesas priekšsēdētājas Lindas Petrovičas un bāriņtiesas locekļu Līgas Šmitiņas-Jankovskas un Intas Smukās ievēlēšanas termiņš izbeidzas 2019.gada 1.augustā.

Lai nodrošinātu vienotu pieeju aizbildnības, aizgādības un citu bāriņtiesas kompetencē esošu jautājumu risināšanā, realizētu efektīvu bāriņtiesu darbības pārvaldību, racionāli izmantotu resursus, risināmas jautājums par vienas Priekuļu novada bāriņtiesas darbību Priekuļu novada administratīvajā teritorijā, likvidējot Priekuļu novada Priekuļu bāriņtiesu un Priekuļu novada Liepas bāriņtiesu.

Ņemot vērā iepriekš minēto un pamatojoties uz Bāriņtiesu likuma 2.panta pirmo daļu, kas nosaka, ka bāriņtiesa ir novada vai republikas pilsētas izveidota aizbildnības un aizgādības iestāde, likuma “Par pašvaldībām” 21.panta pirmās daļas 8.punktu, kas nosaka, ka dome var izveidot, reorganizēt un likvidēt pašvaldības iestādes, apstiprināt pašvaldības iestāžu nolikumus, Finanšu komitejas 2019.gada 20.maija atzinumu par lēmumprojektu, atklāti balsojot PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav, Priekuļu novada dome **nolemj:**

1. Ar 2019.gada 1.augustu likvidēt Priekuļu novada Liepas bāriņtiesu.
2. Ar 2019.gada 1.augustu likvidēt Priekuļu novada Priekuļu bāriņtiesu.
3. Ar 2019.gada 1.augustu izveidot Priekuļu novada bāriņtiesu.
4. Apstiprināt Priekuļu novada bāriņtiesas nolikumu.

Pielikumā: Priekuļu novada Bāriņtiesas nolikums uz 2 lpp.

Domes priekšsēdētāja (paraksts) Elīna Stapulone